Oppstue

Oppstue, på dialekt kalt «Uppstuggu», er en vanlig bygningstype i Oppdal.

Oppstuen er et rom som ligger over de øvrige rommene og er røstet på tvers. Høyden er slik at gesimsen på oppstua går klar av mønet på hovedtaket. Rommet har gitt navn til bygningstypen med slikt rom.

Digitaltmuseum.no beskriver at oppstua vanligvis var et klesloft (loft til å oppbevare klær på), men på mindre plasser uten eget bur kunne maten lagres i oppstua sammen med kleskistene.

Idag bygges en del hus og hytter med oppstue hvor oppstuen har oppholdsrom som soverom, loftsstue eller lignende. Tidligere lå oftest oppstuen på enden av huset, mens mange nyere oppstuer ligger symetrisk midt på huset.

Referanser 

Bygningsdetaljer
Rom